47. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. 8205 της 15-27 Ιουλ. 1984 (ΦΕΚ Β΄ 510) Άσκηση αγορανομικού ελέγχου. Έχοντας υπόψη: 1.Νόμ. 400/76 «περί Υπουργικού Συμβουλίου και Υπουργείων» όπως τροποποιήθηκε με το Νόμ. 1260/82. 2.Το Π.Δ. 607/76 «περί Οργανισμού του Υπουργείου Εμπορίου, όπως τροποποιήθηκε και συμπληρώθηκε αργότερα. 3.Το Ν.Δ. 136/46 «περί κυρώσεως, τροποποιήσεως και συμπληρώσεως» του από 10/11-5-46 Ν.Δ. «περί Αγορανομικού Κώδικα» ως τούτο συμπληρώθηκε μεταγενέστερα. 4.Το άρθρ.19 του Νόμ. 1023/80. 5.Την ανάγκη προστασίας της κατανάλωσης σε συνδυασμό με τις υπηρεσιακές ανάγκες στην άσκηση Αγορανομικού Ελέγχου, αποφασίζουμε: Αναθέτουμε και στους υπαλλήλους της Κεντρικής Υπηρεσίας του Υπουργείου Εμπορίου, την άσκηση σε ολόκληρη την Επικράτεια του, κατά την υπάρχουσα Νομοθεσία, αγορανομικού ελέγχου, ύστερα από εντολή των αρμόδιων Διευθυντών. 